**IKIMOKYKLINIO UGDYMO PASLAUGŲ SUTARTIS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_

Ikimokyklinio ugdymo paslaugų sutartis sudaroma tarp Vilniaus ,,Atžalyno“ mokyklos-darželio(toliau – Mokykla-darželis) kodas 191665861, Genių g. 25, LT-11217 Vilnius, atstovaujamo direktorės Žanetos Budrienės, veikiančios pagal Mokyklos-darželio nuostatus ir Tėvų /Globėjų (toliau - Tėvai), atstovaujančių vaiko interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(faktinės gyvenamosios vietos adresas, telefono Nr., el. paštas)

(Sutartį pasirašius vienam iš Tėvų, kitas iš Tėvų neatleidžiamas nuo šios sutarties įsipareigojimų vykdymo).

1. **SUTARTIES OBJEKTAS**

Ikimokyklinio ugdymo paslaugų sutartimi (toliau – Sutartis)Mokykla**-**darželis įsipareigoja teikti ugdymo paslaugas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ toliau – Ugdytinis,

(ugdytinio vardas, pavardė)

o Tėvai įsipareigoja apmokėti už šias paslaugas bei vykdyti visus įsipareigojimus, prisiimtus Sutartimi.

Ugdymo paslaugos apima sisteminį neformalaus ugdymų plano(-ų), ugdymo programos(-ų) sudarymą ir įgyvendinimą atitinkamoms amžiaus grupėms pagal LR Švietimo, mokslo ir sporto ministerijos bei Vilniaus miesto savivaldybės (toliau – Savivaldybė) patvirtintas programas, rekomendacijas, tvarkos aprašus ir kitus norminius teisės aktus.

1. **SUTARTIES ŠALIŲ ĮSIPAREIGOJIMAI**
2. **Mokykla-darželis įsipareigoja:**
   1. įgyvendinti ikimokyklinio ugdymo programą.
   2. užtikrinti, kad suteiktos paslaugos atitiktų galiojančius teisės aktus;
   3. užtikrinti, kad paslaugos atitiktų ugdytinio poreikius, individualizuoti ir diferencijuoti ugdymo

turinį, skiriant visoms vaiko raidos sritims – sveikatos, socialinei, kalbos, pažinimo, meninei – vienodą dėmesį, pritaikyti jį specialiųjų ugdymosi poreikių turintiems Ugdytiniams;

1.4. teikti pedagoginę, specialiąją pedagoginę pagalbą, bendrauti ir bendradarbiauti su specialiųjų ugdymosi poreikių turinčių Ugdytinių individualios korekcinės pagalbos institucijomis;

1.5. organizuoti medicininę pagalbą Ugdytiniui nelaimės atveju. Ugdytiniui susirgus ar susižeidus informuoti Tėvus;

1.6. organizuoti papildomo ugdymo veiklą atsižvelgiant į vaiko poreikius ir įstaigos galimybes;

*\* Už papildomos, Švietimo įstatymu nereglamentuotos, bet Tėvų pageidavimu vykdomos mokamos veiklos (būrelių, užsiėmimų, studijų ir kt.) kokybę Mokykla-darželis neatsako.*

1.7. ugdymosi pasiekimus vertinti objektyviai ir nešališkai, vadovaujantis individualios pažangos principu;

1.8. teikti informaciją apie Ugdytinio pasiekimus, elgesį Tėvams ir saugoti šios informacijos konfidencialumą. Tėvai sutinka ir leidžia informaciją apie Ugdytinį suteikti šiems asmenims: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.9. bendradarbiauti su Tėvais sprendžiant ugdymo proceso organizavimo, Ugdytinių ugdymo(si) klausimus, inicijuoti Tėvų dalyvavimą Mokyklos-darželio savivaldoje;

1.10. tvarkyti Ugdytinio asmens duomenis vadovaujantis Asmens duomenų teisinės apsaugos įstatymu.

**2. Mokykla-darželis turi teisę:**

2.1. savo nuožiūra kurti ir taikyti pedagoginės veiklos programas, metodus ir formas;

2.2. Sutartyje nustatytomis sąlygomis ir tvarka atsisakyti teikti ikimokyklinio ugdymo paslaugas ir nutraukti šią sutartį savo iniciatyva;

2.3. atsisakyti teikti informaciją asmenims, kurie nenurodyti Sutarties 1.8 punkte.

2.4. konsultuotis ir informuoti apie rimtą Sutarties pažeidimą, atitinkamas institucijas (Vaiko teisių apsaugos skyrių, Vilniaus pedagoginę psichologinę tarnybą ir pan.);

2.5. reikalauti, kad Tėvai imtųsi konkrečių priemonių dėl netinkamo Ugdytinio elgesio;

2.6. siekiant tinkamai įgyvendinti Sutarties reikalavimus, teikti tinkamas ugdymo paslaugas bei įgyvendinti kitus teisės aktuose nustatytus reikalavimus, tvarkyti Ugdytinio asmens ir kitus su Ugdytiniu susijusių asmenų duomenis teisės aktuose nustatytuose registruose.

**3. Tėvai įsipareigoja**:

3.1. ugdyti Ugdytinio pagarbą auklėtojoms, bendraamžiams bei Mokyklos-darželio bendruomenės nariams;

3.2. leisti patikrinti Ugdytinio sveikatą bei asmens higieną Mokyklos-darželio sveikatos priežiūros specialistams ir pedagogams;

3.3. gavę pranešimą apie skirtą vietą Įstaigoje, per 10 kalendorinių dienų turi kreiptis į Įstaigą, patvirtinti Ugdytinio atvykimą ir pateikti visus reikalingus dokumentus (vaiko gimimo liudijimo kopiją, sveikatos pažymėjimą ir vėliau kiekvienais metais  sveikatos formą Nr. 027-1/a;

3.4. pasiimti Ugdytinį iš Mokyklos-darželio per 2 valandas po to, kai Tėvams buvo pranešta apie įtariamą Ugdytinio ligą ar susižeidimą;

3.5. pirmą Ugdytinio neatvykimo dieną informuoti telefonu ar atvykus apie Ugdytinio ligą (pedikuliozę) ar kitą Mokyklos-darželio nelankymo priežastį;

3.6. ligos atveju nevesti Ugdytinio į Mokyklą-darželį, išskyrus tuos atvejus, kai pateikiama gydytojo pažyma, patvirtinanti, kad vaikui galima lankyti darželį;

3.7. Ugdytinį atvedus po atostogų arba ligos, pateikti dokumentą, patvirtinantį atostogas, arba gydytojo pažymą (forma Nr. 094/a);

3.8. informuoti apie bet kokius specialius Ugdytinio poreikius (ugdymosi, maisto, alergijos ir pan.);

3.9. atlyginti Ugdytino padarytą materialinę žalą Mokyklai-darželiui ar kitiems asmenims, kurią vaikas padaro būdamas Mokykloje-darželyje;

3.10. aprūpinti Ugdytinį individualiomis ugdymosi priemonėmis (pratybų sąsiuviniais, kūno kultūros apranga ir kt.);

3.11. atvesti Ugdytinį į Mokyklą-darželį švarų, aprengtą tvarkingais, švariais drabužiais, esant tinkamoms oro sąlygoms, neprieštarauti jo išvedimui į lauką, pasirūpinti atsarginiais drabužiais Ugdytiniui perrengti;

3.12. laiku, nustatyta tvarka ir terminais sumokėti Savivaldybės nustatyto dydžio mokestį už teikiamas paslaugas;

3.13. laiku, numatyta tvarka ir terminais, sumokėti už Tėvų pageidavimu Ugdytiniui teikiamas papildomas paslaugas Mokykloje-darželyje;

3.14. užtikrinti, kad į Mokyklą-darželį Ugdytinis atvyktų ne anksčiau kaip \_\_\_\_ val., o išvyktų ne vėliau kaip \_\_\_\_\_ val.

3.15. Ugdytinį privalo atlydėti į Mokyklą-darželį ir pasiimti iš Mokyklos-darželio suaugęs asmuo.

3.16. neleisti Ugdytiniui neštis į Mokyklą-darželį vertingų ir pavojingųdaiktų ( mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.);

3.17. sutikti, kad Ugdytinio asmens ir kiti teisės aktuose nustatyti duomenys bus tvarkomi teisės aktuose nustatytuose registruose;

3.18. gerbti Darželio darbuotojų ir kitų darželyje esančių asmenų privatumą ir teisę į duomenų apsaugą. Slapta neįrašinėti vaizdo, garso įrašų, neskelbti ir kitaip neplatinti Darželyje padarytų nuotraukų, vaizdo, garso įrašų, kuriose yra kitų fizinių asmens duomenų nesant šių asmenų sutikimo ar kito teisėto duomenų tvarkymo pagrindo.

**4. Tėvai turi teisę:**

4.1. žinoti Ugdytinio ugdymosi rezultatus, iškylančias socializacijos, psichologines ar pedagogines problemas;

4.2. teikti siūlymus dėl ugdymo darbo organizavimo, ugdymo kokybės gerinimo, dalyvauti Tėvams skirtuose renginiuose, susirinkimuose, savivaldoje.

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

5. Sutartis įsigalioja nuo jos pasirašymo dienos ir galioja iki Ugdytinis baigs ikimokyklinio ugdymo programą.

6. Sutartis gali būti nutraukta:

6.1. šalių susitarimu;

6.2. Tėvams vienašališkai pareiškus apie Sutarties nutraukimą prieš 10 darbo dienų;

6.3. Mokykla-darželis vienašališkai gali nutraukti Sutartį:

6.3.1 kai Ugdytinio elgesys kelia realią ir akivaizdžią grėsmę Mokyklos-darželio vaikų arba Mokyklos-darželio darbuotojų saugumui;

6.3.2. Tėvai nuolat pažeidinėja Sutarties 3.14 punkto reikalavimą laiku atvesti ir pasiimti ugdytinį;

6.3.3. Tėvai vėluoja atsiskaityti už teikiamas paslaugas 2 mėnesius. Sutarties nutraukimas neatleidžia nuo prievolės sumokėti už suteiktas paslaugas.

7. Ugdytiniai, nelankę Įstaigos daugiau nei 30 darbo dienų per paskutines 90 kalendorinių dienųbe pateisinamos priežasties (pateisinama priežastis – liga, pateikus gydytojo pažymą pirmą dieną atvedus vaiką į įstaigą, prastovos tėvų (globėjų) darbovietėje, pateikus tai patvirtinančius dokumentus, tėvų (globėjų) darbas pagal kintantį darbo grafiką, pateikus iš darbovietės pažymą arba darbo grafikus iki kiekvieno mėnesio paskutinės dienos, kuriuose būtų nurodytas ne darbo dienų skaičius, mokinių atostogos (jeigu ikimokyklinio ir (ar) priešmokyklinio ugdymo įstaigą lankantis vaikas turi brolių ar seserų, kurie mokosi bendrojo ugdymo mokykloje), tėvų atostogų metas, vasaros metas ir kitos svarbios priežastys), pašalinami iš lankančiųjų sąrašo Įstaigos vadovo įsakymu.

8. Visi Sutarties pakeitimai, priedai ir papildymai sudaromi tik raštu, Sutartis turi būti registruota teisės aktų nustatyta tvarka.

8.1. Šios Sutarties neatskiriami priedai:

8.1.1. Informacija apie asmens duomenų tvarkymą.

1. **GINČŲ SPRENDIMAS**

9. Ginčytini ugdymo proceso organizavimo, Mokyklos-darželio veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausiai aptariami su grupės auklėtoju, direktoriaus pavaduotoju ugdymui, kitais specialistais. Neradus sprendimo, kreipiamasi į Mokyklos-darželio direktorių.

10. Tėvų prašymus dėl ginčų objektyvumo nagrinėja direktoriaus įsakymu sudaryta komisija, kurią sudaro administracijos, pedagogų ir Ugdytinio atstovai.

1. **ASMENS DUOMENŲ TVARKYMAS**

11.  Sutinku  Nesutinku, kad viešų ir neviešų renginių (švenčių, ekskursijų ir kitų ugdymo tikslais organizuojamų renginių) metu būtų daromos Ugdytinio nuotraukos, filmuota medžiaga, vaizdo ir garso įrašai, kurie butu naudojami (skelbiami) Mokyklos-darželio interneto svetainėje, Mokyklos-darželio socialinių tinklų paskyrose, spaudoje ir (ar) kituose informavimo šaltiniuose siekiant informuoti darželio bendruomenę apie vykstančius, įvykusius renginius, Mokyklos-darželio veiklos viešinimo, žinomumo tikslu.

12.  Sutinku  Nesutinku, kad viešų ir neviešų renginių (švenčių, ekskursijų ir kitų ugdymo tikslais organizuojamų renginių) metu būtų daromos Ugdytinio nuotraukos, filmuota medžiaga, vaizdo ir garso įrašai, kuriomis būtų dalinamasi su Ugdytinio grupės tėvais per duomenų perdavimo priemones, pavyzdžiui, „Dropbox“, siekiant informuoti Jus apie įvykusius renginius bei pasidalinti juose užfiksuotais momentais.

13.  Sutinku  Nesutinku, kad Ugdytinio piešiniai bei kiti darbai būtų eksponuojami Mokyklos-darželio patalpose, Mokyklos-darželio partnerių patalpose siekiant sudaryti galimybę visuomenei susipažinti su Ugdytinio kūryba, pasiekimais.

14.  Sutinku  Nesutinku el. paštu arba telefonu gauti informacinius pranešimus apie Mokykloje-darželyje organizuojamus renginius, Mokyklos-darželio veiklą bei kitus Ugdytinio ugdymui aktulius pasiūlymus ir informaciją, kurių siuntimas nėra būtinas tinkamai įvykdyti šią sutartį.

15.  Sutinku  Nesutinku, kad Ugdytinis dalyvautų visuomenės informavimo priemonių organizuojamuose reportažuose, interviu, kuriose būtų pateikiamas Ugdytinio atvaizdas, nuomonės, mintys ir kt. duomenys, kurie būtų skelbiami įvairiose visuomenės informavimo priemonėse (televizijoje, spaudoje, radijuje, internete ir pan.);

16.  Sutinku  Nesutinku, kad mano vaikas dalyvautų Mokyklos-darželio organizuojamoje papildomo ugdymo veikloje;

17.  Sutinku  Nesutinku, kad atskirais atvejais pranešiu grupės auklėtojoms apie vaiko dalyvavimą Mokyklos-darželio organizuojamoje papildomo ugdymo veikloje.

18**. Sutarties** 11-15 p. nurodytiSutikimai galios visą Mokyklos-darželio lankymo laikotarpį, tačiau kreipdamiesi į Mokyklą-darželį bet kuriuo metu Tėvai turi teisę atšaukti bet kurį iš šių sutikimų.

**Sutarties šalių parašai:**

Mokykla-darželis direktorė Žaneta Budrienė

A.V.

Tėvai \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

*Veikdama(s) abiejų tėvų/globėjų vardu*

20\_\_ m. \_\_\_\_\_\_\_\_\_\_\_mėn. d.

Ikimokyklinio ugdymo paslaugų sutarties Nr.\_\_\_\_\_\_\_

1 priedas

**INFORMACIJA APIE ASMENS DUOMENŲ TVARKYMĄ**

Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, patvirtinu, kad esu informuotas, jog:

* Tėvų /Globėjų (toliau - Tėvai), atstovaujančių vaiko interesus bei vaikų duomenų valdytojas yra Vilniaus ,,Atžalyno“ mokykla-darželis, kodas 191665861, buveinės adresas Genių g. 25, Lt-11217 Vilnius, tel. (85)267 1934, el. p. rastine@atzalyno.vilnius.lm.lt (toliau – Mokykla-darželis).
* Atsakingo už duomenų apsaugą asmens kontaktai: biblioteka@atzalyno.vilnius.lm.lt
* Jūsų asmens duomenys bus tvarkomi siekiant:
* tinkamai įgyvendinti ikimokyklinio ugdymo paslaugų sutartį (toliau – Sutartis), joje prisiimtus įsipareigojimus ir teises. Duomenis pateikti privalote siekdami sudaryti Sutartį.
* Jūsų ir Jūsų vaikų duomenys tvarkomi, vadovaujantis Reglamento 6 straipsnio 1 dalies b punktu, t. y. kai tvarkyti duomenis būtina siekiant įvykdyti sutartį, kurios šalis yra duomenų subjektas (atstovas) arba siekiant imtis veiksmų duomenų subjekto (atstovo) prašymu prieš sudarant sutartį. Sutarties 11-15 p. nurodytais tikslais duomenys tvarkomi, vadovaujantis Reglamento 6 straipsnio 1 dalies a punktu, t. y. Jūsų sutikimu.
* asmens duomenys gali būti pateikti Vilniaus miesto savivaldybės administracijai, biudžetinei įstaigai „Biudžetinių įstaigų buhalterinė apskaita“ taip pat teisės aktų nustatytais atvejais teisėsaugos, teisminėms ar ikiteisminėms institucijoms dėl jų atlieka­mų tyrimų. Mes taip pat naudojamės trečiųjų asmenų teikiamomis paslaugomis (pavyzdžiui, trečiųjų asmenų suteikiamais serveriais, teikiamomis tinklalapio dizaino ar administravimo paslaugomis, elektroniniu dienynu), kurių tinkamam suteikimui gali būti būtina suteikti prieigą prie mūsų tvarkomų fizinio asmens duomenų. Šiuo atveju mes užtikri­name, kad duomenų tvarkytojai laikytųsi konfidencialumo bei tinkamos asmens duomenų apsaugos užtikrinimo pareigų.
* Asmens duomenys dėl kurių išreiškėte sutikimą bus saugomi teisės aktų nustatyta tvarka. Sutarties vykdymo tikslu duomenys bus saugomi iki vaikas baigs ikimokyklinio ugdymo programą. Kiti duomenys tvarkomi teisės aktų nustatytą laikotarpį, tačiau ne ilgiau nei būtina duomenų tvarkymo tikslams įgyvendinti.
* Teisės aktų nustatyta tvarka, kreipdamiesi raštu į Mokyklą-darželį turite teisę:
* susipažinti su tvarkomais savo asmens duomenimis;
* teisę kreiptis į mus su prašymu ištaisyti netikslius asmens duomenis;
* teisę reikalauti ištrinti savo asmens duomenis, išskyrus teisės aktuose numatytas išimtis;
* teisę gauti ar perduoti (perkelti) kitam savo asmens duomenis
* teisę apriboti asmens duomenų tvarkymą tam tikromis aplinkybėmis;
* teisę nesutikti su asmens duomenų tvarkymu, kai asmens duomenų tvarkymas yra grindžiamas mūsų ar trečiųjų šalių teisėtais interesais;
* teisę nesutikti su asmens duomenų tvarkymu tiesioginės rinkodaros tikslais
* teisę bet kuriuo metu atšaukti sutikimą tvarkyti Jūsų duomenis
* Jeigu manote, kad tai, kaip tvarkome Jūsų asmens duomenis, neatitinka galiojančių teisės aktų, turite teisę kreiptis į Valstybinę duomenų apsaugos inspekciją (www.ada.lt).

**Daugiau informacijos apie asmens duomenų tvarkymą telefonu (85)267 1934 ir (ar) Mokyklos-darželio interneto svetainėje** http://www.atzalyno.vilnius.lm.lt

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

(parašas) (vardas, pavardė) (data)

*Veikdama(s) abiejų tėvų/globėjų vardu*